તમે ક્યારેય તમારા જીવન વિષે વિચાર કર્યો છે? જેમ કે તમે ક્યાં જઈ રહ્યાં છો, તમે શું કરી રહ્યાં છો અથવા તો તમે જે રીતે જીવી રહ્યાં છો તેવું કેમ જીવી રહ્યાં છો? મને લાગે છે કે ક્યારેક ને ક્યારેક તો દરેકજણ તેનાં વિષે વિચાર કરતાં જ હોય છે. તમે જો શાંતિથી બેસીને આ સવાલો ઉપર ચિંતન કરો તો, તમારી અંદરની બે બાજુઓ ઉભરીને તમારી સામે આવશે. અને બન્ને પોતપોતાના મુદ્દા ઉપર એવી રીતે દલીલ કરશે જાણે કે બે વકીલો ન્યાયાધીશની સામે ન કરતાં હોય.